Winona Ryder
Winona Ryder (oik. Winona Laura Horowitz; s. 29. lokakuuta 1971 Winona, Minnesota, Yhdysvallat) on yhdysvaltalainen kahdesti Oscar-ehdokkaana ollut näyttelijä. Ryder tunnetaan muun muassa rooleistaan elokuvissa "Beetlejuice" (1988), "Äitini on merenneito" (1990), "Saksikäsi Edward" (1990), "Bram Stokerin Dracula" (1992), "Pikku naisia" (1994), "Vuosi nuoruudestani" (1999) ja "Black Swan" (2010). Vuodesta 2016 Ryder on näytellyt jännityssarjassa "Stranger Things".
Sharp Objects (minisarja)
Sharp Objects on yhdysvaltalainen psykologinen jännityssarja, joka perustuu Gillian Flynnin romaaniin "Teräviä esineitä" (2006). Minisarjan on luonut Marti Noxon ja sen kaikki jaksot on ohjannut Jean-Marc Vallée. Amy Adams esittää pääosassa toimittaja Camille Preakeria, joka palaa kotikyläänsä raportoimaan kahden nuoren tytön murhista. Minisarjan ensimmäinen jakso esitettiin HBO:lla 8. heinäkuuta 2018.